# Arno Kotro

### Wikipedia

Arno Kotro on syntynyt 21. toukokuuta 1969 Helsingissä. Hän valmistui valtiotieteen maisteriksi 400 opintoviikolla Helsingin yliopistosta, jossa hän opiskeli mm. sosiologiaa, filosofiaa, psykologiaa, sosiaalipsykologiaa, viestintää, kasvatustiedettä, valtio-oppia, sosiaalipolitiikkaa ja kansantaloustiedettä. Hän toimii filosofian, psykologian ja elämänkatsomustiedon opettajana Herttoniemen yhteiskoulun lukiossa Helsingissä.

Arno Kotro tuli ensimmäisiä kertoja julkisuuteen vuonna 1999 salanimellä A. Kasvo Ylioppilaslehteen kirjoittamillaan aforismeilla. Samana vuonna Kotro alkoi kirjoittaa yhdessä Jaakko Lyytisen kanssa pakinoita ja kolumneja Liisaleena-salanimellä ensin Ylioppilaslehteen ja sittemmin City-lehteen.

Esikoisteos Sanovat sitä rakkaudeksi ilmestyi vuonna 2003. Tätä seurasivat yhdessä Jaakko Lyytisen kanssa kirjoitettu Hengaajan käsikirja (2004) on opaskirja julkisuuden henkilöiden siivestämiseen. Musta morsian (2005) on jatko-osa runokokoelmalle Sanovat sitä rakkaudeksi. Suoraa ja koukkua (2005) on yhdessä Minerva Krohnin kanssa kirjoitettu keskustelukirja.

Kotro sai syksyllä 2006 Raittiuden ystävät ry:n vuoden raittiusteko -tunnustuksen, koska hän on lopettanut viinanjuonnin toukokuussa 2005 ja puhunut asiasta myös julkisuudessa.[1]

## [muokkaa] Teokset

- Sanovat sitä rakkaudeksi, Like 2003
- Poikki ja pinoon, kootut kolumnit / Liisaleena (Jaakko Lyytisen kanssa), Schildts 2003
- Minä ja maailmankaikkeus / Olli Hakala, Marjaana Kopperi, Arno Kotro (oppikirja), 2003
- Pysäytyskuvia / kuvat Sami Kulju (sitaattikokoelma), Like 2004
- Hengaajan käsikirja (Jaakko Lyytisen kanssa), Like 2004
- Musta morsian, Like 2005
- Suoraa ja koukkua (keskustelukirja Minerva Krohnin kanssa), Ajatus Kirjat 2005

## [muokkaa] Lähteet

1. ↑ Mari Koppinen: Alkoholi jäi, kun elämä alkoi invalidisoitua. Helsingin Sanomat 27.10.2006

## [muokkaa] Aiheesta muualla

- Like-kustannusyhtiön kirjailijaesittely
- Sanojen aika
- Olli Sinivaara "Sanovat sitä runoudeksi" Tuli & Savu 3/2003
- Jaana Rinne: "Sitähän se kaikki on", City-lehti 14/2003

Haettu osoitteesta http://fi.wikipedia.org../../../a/r/n/Arno_Kotro_aff4.html

Luokat: Suomalaiset kirjailijat | Suomalaiset runoilijat | Pakinoitsijat

##### Views

- Artikkeli
- Keskustelu
- Nykyinen versio

##### Etsi